स्‍मार्ट सिटी की तीसरी सूची में पीएम नरेंद्र मोदी के निर्वाचन क्षेत्र वाराणसी को मिला स्‍थान  
यूपी के तीन शहर किए गए शामिल 
सबसे ज्‍यादा महाराष्‍ट्र के पांच जिले नई सूची में शामिल 
मोदी सरकार का 100 स्‍मार्ट सिटी का लक्ष्‍य
इस नई सूची के साथ ही वेंकैया नायडू ने घोषणा करते हुए कहा कि अब तक प्रस्‍तावित 60 स्‍मार्ट सिटी में 1,44,742 करोड़ रुपये का निवेश किया जाएगा. उल्‍लेखनीय है कि जनवरी में स्‍मार्ट सिटी प्रोजेक्‍ट के तहत 20 शहरों की घोषणा की गई थी और उसके बाद मई में 13 शहर जोड़े गए थे. अब नए 27 शहर जोड़े जाने से इस सूची में प्रस्‍तावित स्‍मार्ट सिटी शहरों की संख्‍या बढ़कर 60 हो गई है. शहरी विकास मंत्रालय के मुताबिक बाकी बचे हुए 40 स्‍मार्ट सिटी का चयन अगले साल किया जाएगा. 
इनमें से हर शहर को पहले साल 200 करोड़ रुपये मिलेंगे और उसके बाद अगले तीन सालों के लिए 100 करोड़ रुपये समुचित जलापूर्ति और बिजली सप्‍लाई, सोलिड वेस्‍ट मैनेजमेंट तंत्र, समुचित शहरी आवागमन, सार्वजनिक परिवहन, आईटी कनेक्टिविटी और ई-गवर्नेंस समेत अन्‍य चीजों के विकास और रूपांतरण के लिए दिए जाएंगे. मोदी सरकार का 2019-20 तक 100 स्‍मार्ट सिटी विकसित करने का लक्ष्‍य है.

इनमें से हर शहर को पहले साल 200 करोड़ रुपये मिलेंगे और उसके बाद अगले तीन सालों के लिए 100 करोड़ रुपये समुचित जलापूर्ति और बिजली सप्‍लाई, सोलिड वेस्‍ट मैनेजमेंट तंत्र, समुचित शहरी आवागमन, सार्वजनिक परिवहन, आईटी कनेक्टिविटी और ई-गवर्नेंस समेत अन्‍य चीजों के विकास और रूपांतरण के लिए दिए जाएंगे. मोदी सरकार का 2019-20 तक 100 स्‍मार्ट सिटी विकसित करने का लक्ष्‍य है.